29/08/2014 | Administración LocalMunicipal
Padrón
Anuncio de notificación para a instalación de atraccións feirais no concello de Padrón con motivo festas de Pascua 2014, 2015 e 2016

Intentada a notificación do acordo da Xunta de Goberno Local, realizada o 1 de abril de 2014, de adxudicación das autorizacións para o uso temporal do dominio público municipal para a instalación de atraccións feirais no Concello de Padrón con motivo das festas de Pascua 2014, 2015 e 2016, e resultando infructuosa a práctica daquela nos últimos enderezos coñecidos, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación, aos licitadores que se indican, a través da inserción do presente anuncio no Boletín Oficial da Provincia así como no Taboleiro de Anuncios do Concello do seu último enderezo coñecido: <<Primeiro. Declarar admitidos e excluídos aos seguintes licitadores participantes no procedemento convocado para o outorgamento de autorizacións para a instalación de atraccións mecánicas (tipo norias, coches eléctricos, etc), tómbolas e xogos de azar, postos de venda de comidas e/ou bebidas, roupa, complementos, bisutería, marroquinería, música, artesanía e similares e exposición de maquinaria agrícola durante as festas de Pascua do Concello de Padrón do 2014 ao 2016, ambos incluídos, nas zonas identificadas nos planos adxuntos ao prego de condicións que regulan a licitación como Anexos II a XII, polos motivos e nas condicións que se indican: (.) Sexto. Adxudicar as autorizacións para atraccións mecánicas (tipo norias, coches eléctricos, etc), tómbolas e xogos de azar, postos de venda de comidas e/ou bebidas, roupa, complementos, bisutería, marroquinería, música, artesanía e similares e exposición de maquinaria agrícola durante as festas de Pascua do Concello de Padrón do 2014 ao 2016, ambos incluídos, ás licitadoras e aos licitadores que se indican a continuación por ter formulado a oferta cun prezo máis alto sobre o tipo de licitación, tal e como sinala a condición 15 do prego que rexe esta licitación, ou ben resultar gañadores do sorteo realizado en caso de empate: Sétimo. As e os adxudicatarios deberán proceder ao pagamento do prezo de adxudicación correspondente ao exercizo 2014 da parcela ou parcelas no prazo máximo de 5 días naturais contados desde a publicación do anuncio de adxudicación na páxina web e, en todo caso, antes da colocación ou montaxe da instalación, na conta bancaria que se identifica a continuación debendo indicar ao formalizar o ingreso os datos que tamén se indican: – Conta bancaria: • Entidade: Banco Sabadell Gallego. • Número de conta: ES28 0046 0261 3900 0003 0107 – Concepto: “Adxudicación Pascua-2014”. – Nome e apelidos ou razón social. – DNI, NIE ou CIF. – Zona e número de cada unha das parcelas adxudicadas. No suposto de que o adxudicatario non cumprimentase este pagamento no prazo sinalado declararase extinguida a autorización e procederase á adxudicación ao licitador coa seguinte oferta máis ventaxosa economicamente de acordo á listaxe realizada pola Mesa de Licitación. Oitavo. Ordenar a publicación do correspondente anuncio de adxudicación no Taboleiro de Anuncios da Casa do Concello e na páxina web do mesmo (www.concellodepadron.es) e notificar o presente acordo a todos os licitadores participantes coa indicación de que pon fin á via administrativa e contra a cal poderán interpoñer, potestativamente, recurso de reposición ante o Alcalde no prazo dun mes contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Noveno. Dar traslado do presente acordo aos servizos municipais de Intervención e Tesourería.>> Padrón, 21 de agosto de 2013. O alcalde en funcións, Asdo. José Ramón Pardo Andrade.